Akken ad nsiweḍ ad d-nar ɣef yesteqsiyen i d-nefka di tazwara n unadi nteɣ, narna-d ɣer uḥric-agi snat n tselḍin. Deg tmezwarut, nsebgen-d amgired d umcabi yellan gar yimyagen i d-nejmeɛ deg wammud nteɣ mi ara nernu isuddimen ɣer talɣa taḥerfit. Tasleḍṭ-agi tesbegenaɣ-d d akken di snat n temnaḍin i ɣef nexdem anadi Abizar d Bumahni llan yemyagen carken yiwet n talɣa tasuddimt lmaɛna-s yiwet n talɣa tasuddimt kifkif-it di snat n jwayeh. Amedya amyag «gen» aswaɣ -ines d yiwen di snat n temnaḍin-agi yemxalafen (sgen). Akken llan yemyagen yemgaraden mi ara nernu yiwen ger yisuddimen i nesɛa di tmaziɣt. Amedya ma neṭṭef amyag «ffeẓ» mgaraden yizwiren i nrenu i wakken ad d- nesuffeɣ attwaɣ-ines (ttw deg ubizar «ttwaffeẓ», ttu deg Bumahni «ttuffeẓ»).